KOMMISSIONENS AFGØRELSE
af 9. november 2010
om fritagelse af Bulgarien, Tjekkiet, Danmark, Tyskland, Estland, Irland, Spanien, Frankrig, Cypern, Letland, Litauen, Malta, Nederlandene, Polen, Slovenien, Slovakiet, Finland, Sverige og Det Forenede Kongerige for forpligtelsen til for visse arters vedkommende at anvende Rådets direktiv 66/401/EØF, 66/402/EØF, 68/193/EØF, 1999/105/EF, 2002/54/EF, 2002/55/EF og 2002/57/EF om henholdsvis handel med frø af foderplanter, handel med sædekorn, handel med vegetativt formeringsmateriale af vin, markedsføring af forstligt formeringsmateriale, handel med bederoefrø, handel med grøntsagsfrø og handel med frø af olie- og spindplanter
(meddelt under nummer K(2010) 7578)
(Kun den bulgarske, den danske, den engelske, den estiske, den finske, den franske, den græske, den lettiske, den litauiske, den maltesiske, den nederlandske, den polske, den slovakiske, den slovenske, den spanske, den svenske, den tjekkiske og den tyske udgave er autentiske)
(EØS-relevant tekst)
(2010/680/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 23a,
under henvisning til Rådets direktiv 66/402/EØF af 14. juni 1966 om handel med sædekorn (2), særlig artikel 23a,
under henvisning til Rådets direktiv 68/193/EØF af 9. april 1968 om handel med vegetativt formeringsmateriale af vin (3), særlig artikel 18a,
under henvisning til Rådets direktiv 1999/105/EF af 22. december 1999 om markedsføring af forstligt formeringsmateriale (4), særlig artikel 20,
under henvisning til Rådets direktiv 2002/54/EF af 13. juni 2002 om handel med bederoefrø (5), særlig artikel 30A,
under henvisning til Rådets direktiv 2002/55/EF af 13. juni 2002 om handel med grøntsagsfrø (6), særlig artikel 49,
under henvisning til Rådets direktiv 2002/57/EF af 13. juni 2002 om handel med frø af olie- og spindplanter (7), særlig artikel 28, og
ud fra følgende betragtninger:
(1)
I direktiv 66/401/EØF, 66/402/EØF, 68/193/EØF, 1999/105/EF, 2002/54/EF, 2002/55/EF og 2002/57/EF fastsættes visse bestemmelser om handel med frø af foderplanter, handel med sædekorn, handel med vegetativt formeringsmateriale af vin, markedsføring af forstligt formeringsmateriale, handel med bederoefrø, handel med grøntsagsfrø og handel med frø af olie- og spindplanter. I disse direktiver fastsættes endvidere, at medlemsstater på visse betingelser helt eller delvis kan fritages for forpligtelsen til at anvende disse direktiver for så vidt angår visse arter eller former for materiale.
(2)
Frø af de arter, der er anført i del I, II, V, VI og VII i bilaget til denne afgørelse, formeres eller markedsføres normalt ikke i visse medlemsstater. Desuden har vindyrkning og handel med formeringsmateriale, jf. del III i bilaget, et ubetydeligt økonomisk omfang i visse medlemsstater. De tre arter, der er anført i del IV i bilaget, er heller ikke vigtige til skovbrugsformål i visse medlemsstater.
(3)
På grundlag af ansøgninger, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Cypern, Letland, Litauen, Luxembourg, Malta, Nederlandene, Polen, Slovenien, Slovakiet, Finland, Sverige og Det Forenede Kongerige siden 1969 har indgivet, har Kommissionen vedtaget beslutning 69/270/EØF (8), 69/271/EØF (9), 69/272/EØF (10), 70/47/EØF (11), 70/48/EØF (12), 70/49/EØF (13), 70/93/EØF (14), 70/94/EØF (15), 70/481/EØF (16), 72/270/EØF (17), 72/271/EØF (18), 73/122/EØF (19), 73/123/EØF (20), 73/188/EØF (21), 74/5/EØF (22), 74/358/EØF (23), 74/360/EØF (24), 74/361/EØF (25), 74/362/EØF (26), 74/491/EØF (27), 74/532/EØF (28), 75/287/EØF (29), 75/752/EØF (30), 79/355/EØF (31), 86/153/EØF (32), 89/101/EØF (33), 90/209/EØF (34), 2005/325/EF (35), 2005/871/EF (36), 2005/886/EF (37), 2005/931/EF (38), 2008/462/EF (39) og 2009/786/EF (40) samt afgørelse 2010/198/EU (41) og 2010/377/EU (42), der fritager disse medlemsstater helt eller delvis for forpligtelsen til at anvende bestemmelserne i direktiv 66/401/EØF, 66/402/EØF, 68/193/EØF, 1999/105/EF, 2002/54/EF, 2002/55/EF og 2002/57/EF på de pågældende arter og materialer.
(4)
Som led i en undersøgelse, som Kommissionen gennemførte i første halvdel af 2010 i de berørte medlemsstater, bad Kommissionen disse medlemsstater om at verificere, i hvilket omfang de finder det hensigtsmæssigt fortsat at anvende de beslutninger og afgørelser, der er nævnt i betragtning 3, og om de gældende betingelser stadig er opfyldt. På grundlag af denne verificering indgav en række medlemsstater ajourførte ansøgninger til Kommissionen, mens Belgien, Grækenland og Luxembourg anmodede om, at de beslutninger, der angik dem, tilbagekaldes. Det er derfor nødvendigt at ajourføre de indrømmede fritagelser og, hvis der er anmodet derom, at tilbagekalde dem. Endvidere bør alle de beslutninger og afgørelser, der er nævnt i betragtning 3, af gennemsigtigheds- og forenklingshensyn ophæves og erstattes af én retsakt.
(5)
Foranstaltningerne i denne afgørelse er i overensstemmelse med udtalelse fra Den Stående Komité for Frø- og Plantemateriale henhørende under Landbrug, Havebrug og Skovbrug -
VEDTAGET DENNE AFGØRELSE:
Artikel 1
1. De medlemsstater, der er markeret med et »X« i del I i bilaget til denne afgørelse, fritages hermed for forpligtelsen til at anvende direktiv 66/401/EØF, med undtagelse af artikel 14, stk. 1, på de arter, der er anført i første kolonne i skemaet.
2. De medlemsstater, der er markeret med et »X« i del II i bilaget til denne afgørelse, fritages hermed for forpligtelsen til at anvende direktiv 66/402/EØF, med undtagelse af artikel 14, stk. 1, på de arter, der er anført i første kolonne i skemaet.
For Letland gælder fritagelsen for denne forpligtelse for så vidt angår Zea mays også med undtagelse af artikel 19, stk. 1, i nævnte direktiv.
3. De medlemsstater, der er anført i del III i bilaget til denne afgørelse, fritages for forpligtelsen til at anvende direktiv 68/193/EØF, med undtagelse af artikel 12 og 12a, på den slægt, der er anført i første kolonne i skemaet.
4. De medlemsstater, der er markeret med et »X« i del IV i bilaget til denne afgørelse, fritages hermed for forpligtelsen til at anvende direktiv 1999/105/EF, med undtagelse af artikel 17, stk. 1, på de arter, der er anført i første kolonne i skemaet.
5. De medlemsstater, der er markeret med et »X« i del V i bilaget til denne afgørelse, fritages hermed for forpligtelsen til at anvende direktiv 2002/54/EF, med undtagelse af artikel 20, på de arter, der er anført i første kolonne i skemaet.
6. De medlemsstater, der er markeret med et »X« i del VI i bilaget til denne afgørelse, fritages hermed for forpligtelsen til at anvende direktiv 2002/55/EF, med undtagelse af artikel 16, stk. 1, og artikel 34, stk. 1, på de arter, der er anført i første kolonne i skemaet.
7. De medlemsstater, der markeret med et »X« i del VII i bilaget til denne afgørelse, fritages hermed for forpligtelsen til at anvende direktiv 2002/57/EF, med undtagelse af artikel 17, på de arter, der er anført i første kolonne i skemaet.
For Malta gælder fritagelsen for denne forpligtelse for så vidt angår solsikker også med undtagelse af artikel 9, stk. 1, i nævnte direktiv.
Artikel 2
Beslutning 69/270/EØF, 69/271/EØF, 69/272/EØF, 70/47/EØF, 70/48/EØF, 70/49/EØF, 70/93/EØF, 70/94/EØF, 70/481/EØF, 72/270/EØF, 72/271/EØF, 73/122/EØF, 73/123/EØF, 73/188/EØF, 74/5/EØF, 74/358/EØF, 74/360/EØF, 74/361/EØF, 74/362/EØF, 74/491/EØF, 74/532/EØF, 75/287/EØF, 75/752/EØF, 79/355/EØF, 86/153/EØF, 89/101/EØF, 90/209/EØF, 2005/325/EF, 2005/871/EF, 2005/886/EF, 2005/931/EF, 2008/462/EF og 2009/786/EF samt afgørelse 2010/198/EU og 2010/377/EU ophæves.
Artikel 3
Denne afgørelse er rettet til Kongeriget Belgien, Republikken Bulgarien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Irland, Den Hellenske Republik, Kongeriget Spanien, Den Franske Republik, Republikken Cypern, Republikken Letland, Republikken Litauen, Storhertugdømmet Luxembourg, Republikken Malta, Kongeriget Nederlandene, Republikken Polen, Republikken Slovenien, Den Slovakiske Republik, Republikken Finland, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 9. november 2010.